ด่วน! เกิดเหตุกราดยิงในซูเปอร์มาร์เก็ต รัฐโคโลราโด ตาย 10 รวมตำรวจ 1 นาย เจ็บอีกเพียบ
ด่วน! เกิดเหตุกราดยิงในซูเปอร์มาร์เก็ต รัฐโคโลราโด ตาย 10 รวมตำรวจ 1 นาย เจ็บอีกเพียบ
ด่วน! เกิดเหตุกราดยิงในซูเปอร์มาร์เก็ต รัฐโคโลราโด ตาย 10 รวมตำรวจ 1 นาย เจ็บอีกเพียบ
23 มี.ค. 2564

สำนักข่าวต่างประเทศรายงานว่า เกิดเหตุกราดยิงในซูเปอร์มาร์เก็ตแห่งหนึ่งในเมืองโบลเดอร์ รัฐโคโลราโดของสหรัฐ ส่งผลให้มีผู้เสียชีวิต 10 ราย รวมถึงเจ้าหน้าที่ตำรวจนายหนึ่ง คือนายเอลิก ทอลลีย์ซึ่งเป็นผู้ไปถึงที่เกิดเหตุเป็นรายแรก นอกจากนี้ยังมีผู้ได้รับบาดเจ็บอีกจำนวนมาก
มาริส เฮโรลด์ ผู้บัญชาการตำรวจเมืองโบลเดอร์ได้แถลงข่าวต่อสื่อมวลชนในคืนวันจันทร์ (22 มี.ค.) ตามเวลาท้องถิ่น โดยระบุว่า คนร้ายได้ก่อเหตุกราดยิงในซูเปอร์มาร์เก็ต “King Soopers” และเจ้าหน้าที่ตำรวจได้ตอบโต้ด้วยการยิงแก๊สน้ำตา
ขณะนี้เจ้าหน้าที่ตำรวจได้จับกุมตัวผู้ต้องสงสัยได้แล้ว และผู้ต้องสงสัยกำลังเข้ารับการรักษาตัวหลังจากถูกยิงด้วยแก๊สน้ำตา
รายงานระบุว่า เจ้าหน้าที่ตำรวจกำลังดำเนินการสอบสวน แต่ยังไม่ได้เปิดเผยรายละเอียดเกี่ยวกับแรงจูงใจในการก่อเหตุครั้งนี้
ทั้งนี้ ซูเปอร์มาร์เก็ต King Soopers ตั้งอยู่ในเมืองโบลเดอร์ ห่างจากเมืองเดนเวอร์ไปทางตะวันตกเฉียงเหนือประมาณ 40 กิโลเมตร